भारतीय राष्ट्रीय कॉंग्रेसचे अध्यक्ष पद:

१९५९ मध्ये इन्दिरा गान्धींनी निवडणुकीत भाग घेतला आणि त्या अध्यक्ष म्हणून निवडून आल्या.

माहिती व नभोवाणी मन्त्री:
जवाहरलाल नेहरूंच्या मृत्युनन्तर लाल बहादूर शास्त्री पन्तप्रधान झाले. यात त्यांनी माहिती व नभोवाणीमन्त्री हे पद साम्भाळले. याचदरम्यान त्यावेळच्या मद्रास राज्यात हिन्दीला राष्ट्रीय भाषा घोषित करण्याविरोधात दंगे उसळले होते, तेव्हा त्यांनी मद्रासला भेट दिली. शासकिय अधिकारी, सामाजिक नेते यांची भेट घेउन राग शान्त करण्याचा प्रयत्‍न केला. १९६५ चे भारत-पाक युद्ध या दरम्यान त्या श्रीनगर च्या आसपास सुट्या व्यतीत करत होत्या. पाकिस्तानी सैन्य फार जवळ पोहोचले आहे असे सन्देश भारतीय सैन्याकडून मिळूनही त्यांनी जम्मू अथवा दिल्ली येथे जाण्यास नकार दिला. अशा प्रकारच्या धाडसी कामांमुळे त्यांची लोकप्रिय छबी निर्माण करण्यात त्या यशस्वी झाल्या.

पाकचे आक्रमण परतून लावण्यात भारताला यश आले. १९६६ च्या जानेवारी महिन्यात तत्कालीन सोव्हियत संघात ताश्कन्द येथे पाकिस्तानचे अयुब खान आणि लालबहादुर शास्त्री यात शान्ती समझोता झाला. पण त्यानन्तर काही तासातच त्यांचे हृदयविकाराच्या झटक्याने निधन झाले. यानंतर भारतीय राष्ट्रीय कॉंग्रेसमध्ये पन्तप्रधान पदासाठी स्पर्धाच सुरू झाली. मोरारजी देसाई यांनी आपला अर्ज भरला. पण तत्कालीन कॉंग्रेस अध्यक्ष कामराज यांनी अन्तर्गत राजकारणातून इन्दिरा गान्धीना पाठिम्बा दिला. ३५५ विरुद्ध १६९ मतांनी विजय मिळवला. त्या भारताच्या पाचव्या पन्तप्रधान आणि पहिल्या महिला पन्तप्रधान झाल्या.

बालपण
राजकारणातला प्रवास
टपालाचे तिकीट
१९७१ चे भारत पाक युद्घ